CELEX: 62006TN0343
Language: et
Date: 2006-12-01 00:00:00
Title: Kohtuasi T-343/06: 1. detsembril 2006 esitatud hagi — Shell Petroleum jt versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/16
            
         1. detsembril 2006 esitatud hagi — Shell Petroleum jt versus komisjon
   (Kohtuasi T-343/06)
   (2007/C 20/23)
   Kohtumenetluse keel: inglise
   Pooled
   
      Hagejad: Shell Petroleum NV (Haag, Madalmaad), The Shell Transport and Trading Company Ltd (London, Ühendkuningriik), Shell Nederland Verkoopmaatschappij BV (Capelle aan den IJssel, Madalmaad) (esindajad: advokaadid O. W. Brouwer, W. Knibbeler ja S. Verschuur)
   
      Kostja: Euroopa Ühenduste Komisjon
   Hagejate nõuded
   Shell Petroleum NV ja The Shell Transport and Trading Company Ltd paluvad Esimese Astme Kohtul:
   
               —
            
            
               tühistada täielikult komisjoni 13. septembri 2006. aasta otsus, mis puudutab EÜ artiklis 81 sätestatud (toimik nr COMP/F/38.456 — Bituumen — Madalmaad, edaspidi “otsus”) Shell Petroleum NV ja The Shell Transport and Trading Company Ltd' puudutavas osas; teise võimalusena
            
         
               —
            
            
               tühistada otsus osas, milles leitakse, et Shell Petroleum NV ja The Shell Transport and Trading Company Ltd on ajavahemikul 1. aprillist 1994 kuni 19. veebruarini 1996 rikkunud EÜ artikli 81 nõudeid, ning vähendada neile määratud trahvi; ja
            
         
               —
            
            
               igal juhul vähendada Shell Petroleum NV-le ja The Shell Transport and Trading Company LTD-le määratud trahvi, mis tuleneb vaidlustatud otsusest;
            
         
               —
            
            
               mõista kohtukulud välja kostjalt, kaasa arvatud kulud, mis Shell Petroleum NV ja The Shell Transport and Trading Company Ltd kandsid seoses trahvi täieliku või osalise maksmisega või seoses panga tagatisega;
            
         
               —
            
            
               võtta tarvitusele muud meetmed, mida Esimese Astme Kohus peab vajalikuks.
            
         Shell Nederland Verkoopmaatschappij BV palub Esimese Astme Kohtul:
   
               —
            
            
               tühistada otsus osas, milles leitakse, et Shell Nederland Verkoopmaatschappij BV on ajavahemikul 1. aprillist 1994 kuni 19. veebruarini 1996 rikkunud EÜ artikli 81 nõudeid, ning vähendada neile määratud trahvi; ja
            
         
               —
            
            
               igal juhul vähendada Shell Nederland Verkoopmaatschappij BV-le määratud trahvi, mis tuleneb vaidlustatud otsusest;
            
         
               —
            
            
               mõista kohtukulud välja kostjalt, kaasa arvatud kulud, mis Shell Petroleum NV ja The Shell Transport and Trading Company Ltd kandsid seoses trahvi täieliku või osalise maksmisega või seoses panga tagatisega;
            
         
               —
            
            
               võtta tarvitusele muud meetmed, mida Esimese Astme Kohus peab vajalikuks.
            
         Väited ja peamised argumendid
   Hagejate väitel on otsuses rikutud õigusnorme ja tehtud hindamisviga järgmises osas:
   
               a)
            
            
               järelduses, et Shell Verkoopmaatschappij BV oli initsiaator ja kartelli juht;
            
         
               b)
            
            
               rikkumise eest vastutuse omistamises The Shell Transport and Trading Company Ltd-le ja Shell Petroleum NV-le;
            
         
               c)
            
            
               trahvi suurendamise korduva rikkumise eest;
            
         
               d)
            
            
               Shell Nederland Verkoopmaatschappij BV stardikapitali arvutamises;
            
         
               e)
            
            
               rikkumise kestvuses.